SK
C 252/76
Úradný vestník Európskej únie
17.7.2023
Návrhy Žalobca navrhuje, aby Všeobecný súd: — vyhlásil a rozhodol, že, — rozhodnutie výkonnej rady č. [dôverné] (1) z 15. júla 2022 sa zrušuje; — náhrada škody žalobcovi ex aequo et bono vo výške 5 000 eur z dôvodu škody spôsobenej vytýkanými protiprávnymi aktmi, ktoré neboli dostatočne pokryté zrušením rozhodnutia spôsobujúceho ujmu; — zaviazal žalovanú na náhradu trov konania.
Dôvody a hlavné tvrdenia Na podporu svojej žaloby žalobca uvádza päť žalobných dôvodov. 1.
Prvý žalobný dôvod je založený na porušení článku 24 Služobného poriadku úradníkov Európskej únie (ďalej len „služobný poriadok“) z dôvodu, že pri vybavovaní žiadosti žalobcu o pomoc došlo k neoprávnenému znásobeniu postupov a orgánov oprávnených uzatvárať pracovné zmluvy (ďalej len „OOUPZ“), čo zbytočne skomplikovalo spis, ktorého väčšia časť bola vylúčená z preskúmania druhej žiadosti, v dôsledku čoho došlo k skresleniu kontextu. 2.
Druhý žalobný dôvod je založený na znásobení OOUPZ a na porušení zásady nestrannosti, ktorá je prinajmenšom objektívna.
Žalobca sa odvoláva na konflikt záujmov a odopretie práva na nestranné dvojité preskúmanie jeho spisu. 3.
Tretí žalobný dôvod je založený na nesprávnom právnom posúdení, ktorého sa dopustil OOUPZ, keď posudzoval žiadosť žalobcu o pomoc len z hľadiska článku 12a služobného poriadku bez toho, aby ju posúdil z hľadiska článku 12, čo viedlo k zjavne nesprávnemu posúdeniu, pokiaľ ide o existenciu nevhodného správania voči žalobcovi. 4.
Štvrtý žalobný dôvod je založený na porušení práva byť vypočutý účinným spôsobom, z dôvodu, že žalobcovi neboli poskytnuté všetky skutočnosti, na základe ktorých vyšetrovatelia vypracovali svoju správu o správnom vyšetrovaní, alebo na základe ktorých OOUPZ prijal svoje rozhodnutie, prinajmenšom v stanovenej lehote, čím porušil právo na spravodlivé konanie. 5.
Piaty žalobný dôvod je založený na porušení povinnosti poskytnúť súčinnosť, keďže žalovaná v priebehu vyšetrovania neprijala primerané opatrenia, čím porušila povinnosť konať v primeranej lehote.
(1)
Skryté dôverné údaje.
Žaloba podaná 24. mája 2023 – Fridman/Rada (Vec T-296/23) (2023/C 252/91) Jazyk konania: francúzština Účastníci konania Žalobca: Mikhail Fridman (Londýn, Spojené kráľovstvo) (v zastúpení: T. Marembert a A. Bass, advokáti) Žalovaná: Rada Európskej únie
Návrhy Žalobca navrhuje, aby Všeobecný súd: — zrušil rozhodnutie Rady (SZBP) 2023/572 (1) z 13. marca 2023, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny, v rozsahu, v akom sa týka žalobcu,